यूपी में विकास योजनाओं के उद्घाटन कार्यक्रम में पीएम मोदी ने खुद को कारोबारियों का हितैषी करार दिया। उन्होंने साफ कहा कि सबसे बड़े दल ने देश के कारोबारियों को खुद से दूर रखा। लेकिन मुझे कारोबारियों के साथ खड़ा दिखने का कोई डर नहीं, क्योंकि हमारे इरादे सही हैं। पीएम मोदी लखनऊ में कई विकास योजनाओं के उद्घाटन के मौके पर बोल रहे थे। प्रधानमंत्री ने कहा कि कुल 81 परियोजनाएं सरकार की स्मार्ट सिटी परियोजना में जोड़ी गईं हैं। मोदी ने किसानों को धन्यवाद दिया कि उन्होंने अपनी जमीनें दीं और भू अधिग्रहण की प्रकिया में मदद की। इन जमीनों पर अब करीब 60 हजार करोड़ रुपये लागत वाली परियोजनाओं को लगाने की योजना है।